復爲翰林作（題擬）
作者：歐陽彬
朝代：唐

paragraphs: 昔年追感淚橫流，今日尋悲是漫愁。
容易得來容易失，等閑成了等閑休。
皇圖本謂兒孫置，白刃番成骨肉讐。
梁漢後唐三世主，九泉相見大悠悠。
（見《類說》卷十九李畋《該聞錄》。
）（〖1〗《該聞錄》：「歐陽彬三蜀時爲翰林學士，唐明宗時入洛，責令歸蜀。
孟氏開國，復爲翰林，作詩云〖略〗。
」）。